بیرلشگن ملتلر تشکیلاتی باله لر فندی یونسیف (UNICEF) افغانستانده یرمی باله لردن عبارت توپلم 6 میلیون کیشی نینگ بشری یاردم گه ضرورتی بارلیگینی بیلدیردی.
یونسیف افغانستان بوییچه معلومات مسؤلی علیسون پارکر، بیرلشگن ملتلر تشکیلاتی ژنو دفتریده توناون کونی باشلنگن و خلق ارا جمعیت نینگ افغانستان خلقی و حکومتی بیلن بیردملیگی موضوعسینی اوز ایچیگه آلگن "افغانستان کنفرانسی" بیلن تیگیشلی مطبوعاتی کنفرانس اویوشتیردی.
پارکر مملکتده اونلب ییلدن بیری دوام ایتیب تورگن توقنه شوولرنینگ باله لرگه "دهشتلی (قورقیتووچی)" تاثیر قالدیرگن لیگینی معلوم قیلیب 2018 – ییل نینگ هم مملکتده گی شدت، زوروانلیک، قورغاقچیلیک، غذائی مواد کم چیلیگی و قشّاقلیک باعث جوده قیین بولیب اوتگن لیگی گه اشاره قیلدی.
افغانستانده یرمی باله لردن عبارت 6 میلیون کیشی نینگ بشری یاردم گه ضرورتی بولگن لیگینی افاده ایتگن پارکر 3 میلیوندن آرتیق باله نینگ مکتب گه بارالمه گن لیگینی و بولرنینگ کوپراغی نینگ قیز باله لردن عبارت ایکن لیگینی قید ایتدی.
پارکر باله لر نقطه نظردن وضعیت نینگ جوده قیین و قورقیتووچی ایکن لیگینی علاوه قیلیب، 2018 – ییل نینگ ایلک اوچ آی جریانیده 5 مینگ باله نینگ اولیب یره لنگن لیگینی و بو سان نینگ اوتگن ییل نینگ توپلمی قدر ایکن لیگینی افاده ایتدی.
بیرلشگن ملتلر مهاجرلر یوکسک کمیشنرلیگی سوزچیسی بابر بلوچ هم افغانستانده شدت حادثه لری و دوام ایتیب تورگن قورغاقلیک باعث بدرغه بولگنلر اوچون هوا یولی پارقه لی یاردم پروسه سینی باشله تگن لیکلرینی بیلدیردی.
بلوچ، اپریل آییدن بیری 250 مینگ کیشی نینگ اوی – جاییدن بدرغه بولگن لیگینی بیرینچی مرحله ده 12 پرواز بیلن 15 مینگ 100 عایله نینگ احتیاجلرینی برطرف ایتیش اوچون خیمه همکارلیک قیلگن لیکلرینی قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
